Stytting vinnuvikunnar var kynnt starfsfólki Þekkingar á dögunum . Á kynningunni var farið vel yfir útfærslu á vinnutímastyttingu VR . Mannauðsstjóri Þekkingar stýrði verkefninu hér innanhúss . Hún ráðfærði sig við trúnaðarmann VR innan Þekkingar , starfsfólk og stjórnendur , ráðgjafa VR og ræddi jafnframt við önnur stéttarfélög sem enn hafa ekki samið um sambærileg réttindi . Hjá Þekkingu starfar fjölbreyttur hópur fólks í mismunandi stéttarfélögum . Það gerði verkefnið meira krefjandi en það var ávallt skýrt að það væri undir starfsfólki komið hvernig það vildi nýta þessi réttindi sín og atvinnurekanda að verða við þeim . Ég , sem trúnaðarmaður VR og starfsmaður Þekkingar , er ánægður með að þessi leið er farin og veit að starfsfólkið fagnar því líka . Tómas Dan Jónsson , trúnaðarmaður VR hjá Þekkingu 9 mínútur á dag gera 3 klst. og 15 mín. á mánuði Útgangspunktur Þekkingar var fyrst og fremst að tryggja starfsfólki tíma sem nýttist vel , enda ljóst að stytting vinnuvikunnar um 9 mínútur á dag í því umhverfi sem Þekking starfar í myndu ekki nýtast sérlega vel . 9 mínútur á dag 45 mínútur á viku 3 tímar og 15 mínútur á mánuði Niðurstaðan varð sú að starfsfólk Þekkingar sem á þessi réttindi hyggst safna tímanum upp á mánuði sem gerir 3 klst. og 15 mín. og taka tímann út í heilu lagi á degi að eigin vali ( í samráði við yfirmann ) . Þetta auðveldar fólki lífið þegar kemur að ýmsum persónulegum erindum eins og t.d. þegar frídagar eru í skólum barna . Þekking hefur reyndar alltaf skorað hátt þegar kemur að sveigjanleika í vinnu en það byggir auðvitað á áralöngu trausti milli starfsfólks og fyrirtækisins – þessi útfærsla er í takt við það . Vefsíðan okkar notar vafrakökur til að tryggja notendum sem bestu upplifun af vefnum . Lesa meiraÍ LAGI Persónuvernd og vafrakökur